
A Magyar Gyógyszerésztudományi Társaság

Kórházi Gyógyszerészeti Szervezete

Ügyrendje 

amely készült a Magyar Gyógyszerésztudományi Társaság 
(továbbiakban: MGYT)
hatályos Alapszabálya  (továbbiakban: ASZ) alapján módosított Szervezeti és Működési Szabályzat (továbbiakban: SzMSz) 17. § 2. pontjában kiadott felhatalmazás szerint

I. Bevezető rendelkezések

1. Alapadatok 

a) Elnevezés: Magyar Gyógyszerésztudományi Társaság Kórházi Gyógyszerészeti Szervezete (továbbiakban: Szervezet),
                 - angolul: Hungarian Society of Hospital Pharmacists,
                 - németül: Ungarische Gesellschaft der Krankenhausapotheker.
b) A Szervezet elnevezésének hivatalos rövidítése: MGYT KGYSZ 
c) A Szervezet székhelye: 1085 Budapest, Gyulai Pál utca 16.  I. em. 2.
A Szervezet levelezési címe: a mindenkori elnök címe

d) A Szervezet bélyegző lenyomata: téglalap alakú bélyegző, az alábbi felirattal: 

                                         Magyar Gyógyszerésztudományi Társaság

                                         Kórházi Gyógyszerészeti Szervezete

                                         H-1085 Budapest, Gyulai Pál utca 16.  I. em. 2.
                                         Adószám: új adószám lesz     (jelenlegi: 18544763-1-09)                              
e) A Szervezet a Magyar Gyógyszerésztudományi Társaság szakmai szervezeteként működő tudományos szervezet, amely a Magyar Gyógyszerésztudományi Társaság Alapszabálya, Szervezeti és Működési Szabályzata alapján, valamint a Szervezet küldöttgyűlése által elfogadott Ügyrend szerint működik.
f) A Szervezet jogutóda az 1973-ban alapított Magyar Gyógyszerészeti Társaság Kórházi Gyógyszerészeti Szervezetének
g) A Szervezet pénzügyi-gazdasági tevékenységét önállóan végzi. Éves Beszámolóját és Mérlegét évente megküldi az MGYT Titkárságának.

h) A Szervezet szakmai és tudományos kérdésekben a tevékenységét az MGYT szakosztályaival és szervezeteivel összehangolja.
i) A Szervezet képviseletére az ügyvezetést ellátó 7 tagú Vezetőség tagjai, azaz a megválasztott elnöke és a többi vezetőségi tag jogosult, azzal, hogy az elnök képviseleti joga önálló, a többi vezetőségi tag pedig bármelyik másik vezetőségi taggal együtt jogosult a Szervezet képviseletére.
2. A Szervezet célja:
a) elősegíti a kórházi-klinikai gyógyszerészet, ezen belül különösen a tudomány, az oktatás, a továbbképzés és az intézeti gyógyszerellátás szakmai feltételrendszerének fejlesztését,
b) szorgalmazza a tagok tudományos ismereteinek bővítését,
c) közreműködik a kórházi-klinikai gyógyszerészet szakmai és etikai érdekvédelmében, előmozdítja a kórházi gyógyszerészek társadalmi megbecsülését,
d) hozzájárul a gyógyszerészeti tudományok, a gyakorlat és a képzés összhangjának fejlesztéséhez, a társszervezetekkel és a hatóságokkal együttműködik a szakma tudománypolitikai céljainak megvalósításában.
3. A Szervezet feladata:
a) szakmai állásfoglalással támogatja az intézetben ápolt/kezelt betegek magas színvonalú ellátását, különös tekintettel a gyógyszerelés és a beteg biztonságára, 
b) támogatja a gyógyszerészeti tudományos kutatásokat,
c) részt vesz a tudományos és szakmai eredmények terjesztésében, megismertetésében,
d) elősegíti a gyógyszerészeti kutatási eredmények gyakorlati felhasználását,
e) tudományos rendezvényeket szervez, illetve ezek rendezésében részt vesz,
f) szakmai kiadványokat jelentet meg,  
g) elősegíti a kórházi gyógyszerészet nemzetközi irányelveinek érvényesülését,
h) elősegíti a hazai és az ország határain kívül élő magyar kórházi-klinikai gyógyszerészek szakmai, tudományos fejlődését,
i) elősegíti a hazai kórházi-klinikai gyógyszerészek külföldi szakmai gyakorlatát, alap- és posztgraduális képzését,
j) képviseli a magyar kórházi-klinikai gyógyszerészetet a nemzetközi tudományos és szakmai szervezetekben,
k) szakmai állásfoglalással támogatja a kórházi-klinikai gyógyszerészeti érdekek megvalósulását,
l) kapcsolatot tart és szorosan együttműködik a kórházi-klinikai gyógyszerészek szakmai érdekeinek érvényesítése céljából, a gyógyszerész és orvos érdekképviseleti szervekkel,
m) ápolja a magyar kórházi-klinikai gyógyszerészet hagyományait.
4. A Szervezet alaptevékenysége céljai és feladatai megvalósítása érdekében:

a) szakmai kiadványokat, körleveleket jelentet meg, internetes honlapot működtet, (www.mgyt-kgysz.hu)

b) a magyar és a nemzetközi kórházi-klinikai gyógyszerészet képviselői közötti kapcsolatok kiépítése és ápolása céljából rendezvényeket (konferencia, tanulmányút, kongresszus, stb.) szervez,
c) kapcsolatokat létesít és tart fenn - elsősorban a kórházügy területén működő - szakmai és tudományos szervezetekkel, megismerteti velük a kórházi-klinikai gyógyszerészet szakmai és tudományos eredményeit,
d) támogatja a kórházi-klinikai gyógyszerészek szakmai képzését és továbbképzését,
e) támogatja a kórházi-klinikai gyógyszerészet területén működő személyek szakmai ismereteinek bővítése érdekében szervezendő tudományos konferenciák, szakmai rendezvények, továbbképzések szervezését, lebonyolítását.
II. A Szervezet működésének szabályai
1. A Szervezet tagjai jogosultak az ASZ-ben megjelölt tagsági jogosultságok gyakorlására és kötelesek az ASZ-ben megjelölt kötelezettségeiket teljesíteni. Ezen általános jogosultságaikon belül a Szervezet tevékenységében és a Szervezet céljainak elérése érdekében történő közreműködés során a tag jogosult az alábbiakra is: 
a) megilleti a Szervezet vezetőségéhez intézett felszólalások, kérdések, javaslatok, észrevételek megtételének joga, 
b) betekintési jog a Szervezet vezetősége által hozott döntésekről készült jegyzőkönyvekbe, mely jog az MGYT Titkárság útján az ASZ-ben szabályozottak szerint illeti meg,  
c) más szervezetekkel kötött együttműködési megállapodás iratanyag kivonatának MGYT Titkárság útján történő megismerése, ezzel kapcsolatos kérdések intézése az MGYT Titkárságához.
d) megilleti az a jog, hogy a Szervezet vezetőségébe válasszák, amennyiben vele szemben jogszabályban, ASZ-ben, vagy SzMSz-ben meghatározott, kizáró ok, illetve összeférhetetlenség nem áll fenn.  

2. A Szervezet tagjai kötelesek az ASZ-ben megjelölt tagsági kötelezettségeiket teljesíteni. Ezen általános jogosultságaikon belül a Szervezet tevékenységében és a Szervezet céljainak elérése érdekében történő közreműködés során a tag köteles az alábbiak betartására:
a) köteles az ASZ, az MGYT döntéshozó szervei határozatainak, valamint a Szervezet vezetősége által a tag szakmai és tudományos tevékenységét érintő ügyekben a reá vonatkozó előírásokat, különös rendelkezéseket is betartani,  
b) köteles az adatainak megváltozásáról mind a Szervezet, mind az MGYT tagnyilvántartása részére a változásokat – a változást követő 30 napon belül - írásban bejelenteni,  
c) köteles tartózkodni minden olyan tevékenységtől, illetve magatartástól, amely a Szervezet céljának megvalósítását és az MGYT szakmai-, tudományos működését veszélyeztetné.
3. A Szervezet felépítése

a) A Szervezet fő döntéshozó-, ügyvezető és tanácsadó szervei:
                 - Küldöttgyűlés, amely a Szervezet fő döntéshozó szerve,
                 - Vezetőség, amely ellátja a Szervezet ügyvezetését,
                 - Tanácskozó testület, mely a Szervezet fő szakmai, stratégiai, egyeztető és döntés előkészítő fóruma.

b) A Szervezet vezető tisztségviselői:
A Szervezet vezető tisztségviselői a hét vezetőségi tagból álló Vezetőség tagjai és a vezetőségi tagok közül a Vezetőség irányítását ellátó elnök. A vezetőségi tagokat a Szervezet küldöttgyűlése választja, megbízatásuk határozott időtartamra, de legfeljebb   4 évre szól.
A Szervezet vezetősége: 

 - elnök,
 - tudományos alelnök
 - gazdasági és ügyviteli alelnök,

 - titkár,
 - területi szervezeti munkát irányító vezetőségi tag     (I-es régió)
 - területi szervezeti munkát irányító vezetőségi tag    (II-es régió)
 - területi szervezeti munkát irányító vezetőségi tag   (III-as régió)

4. 
A Szervezet működését, a vezetőség és a küldöttgyűlés munkáját segítő célszervek:
a) Tudományos és Szakmai Bíráló Állandó Bizottság,
b) Ifjúsági Állandó Bizottság,
c) Jelölő Bizottság,
d) Eseti Bizottság,
e) Munkacsoportok.
5. A küldöttgyűlés

a) A küldöttgyűlés a Szervezet legfőbb döntéshozó szerve.
b) A küldöttgyűlés hatásköre:
· a Szervezet ügyrendjének elfogadása, módosítása, 
· a Szervezet célkitűzéseinek meghatározása, 
· a beszámoló jelentések elfogadása,
· az éves gazdasági jelentés elfogadása,

· a költségvetés elfogadása,

· 4 évenként az elnök megválasztása,
· 4 évenként a vezetőség tagjainak megválasztása,
· döntés mindazon ügyben, amelyeket az ügyrend a hatáskörébe utal.
c) A küldöttgyűlést össze kell hívni:
-   évente egyszer (rendes - beszámoló - küldöttgyűlés),
-   a vezetőség határozata alapján, 
-   a rendes tagok 20%-ának írásbeli javaslatára,
                   -  a Felügyelő Bizottság indítványára, a Szervezet törvényes működésének helyre-állítása, illetve a Szervezet vagyonának veszélyeztetettsége esetén,
-   a bíróság rendelkezésére,
-   az elnök vagy az alelnökök javaslatára.

A javaslatot vagy indítványt az elnöknek kell megküldeni. A javaslat vagy indítvány megérkezésétől számított 30 napon belül kell összehívni a küldöttgyűlést. A küldöttgyűlést a vezetőség hívja össze, a meghívót az elnök, akadályoztatása esetén a titkár írja alá. A Szervezet küldöttállításra vonatkozó szabályait illetően az ASZ, az SzMSz, illetve a Szervezet Ügyrendje idevonatkozó pontjai az irányadóak.  
d) A küldöttgyűlésen szavazati joggal bírnak:
-   az elnök,
-   a vezetőség tagjai,
-   a területek delegált küldöttei (10 tagonként 1 fő).

e) A küldöttek megválasztásának rendje:

A küldöttgyűlést megelőzően a vezetőség a küldöttgyűlés tervezett időpontja előtt 60 nappal írásban, igazolható módon területi bontásban közzéteszi az aktuális taglistát. Az egyes területek tagjai minden 10 fő után 1 fő küldöttet választanak saját soraikból. A választás írásban, elektronikus úton történik. Küldött csak az lehet, akinek a tagdíja rendezett. A területi küldöttválasztást a területi szervezeti munkát irányító vezetőségi tagok vezénylik. A megválasztott küldöttekről küldöttlistát kell összeállítani, amely a küldöttek tagnyilvántartási adatain túl az elektronikus elérhetőségüket is tartalmazza. A küldöttek írásbeli megbízatása a megválasztásukat követő küldöttgyűlésre és ennek időpontjától számított 1 évre szól. Ha a küldött megbízatásának ideje alatt olyan körülmény következik be, amely megbízatását kizárja, vagy a megbízatásáról lemond, helyébe az őt delegáló területről új küldöttet kell választani. 
f) A küldöttek a Szervezet által kiadott írásbeli megbízással - küldött igazolvány - rendelkeznek. Minden küldött - akkor is, ha több funkciója alapján vesz részt a küldöttgyűlésen - csak egy szavazattal rendelkezik.
g) A küldöttgyűlés határozatképessége:
                   -   Határozatképes a küldöttgyűlés, ha a szavazati joggal rendelkező tagok 50%-a + 1 fő jelen van.
-  Ha a szabályszerűen összehívott küldöttgyűlés határozatképtelen, a következő ülést azonos helyen és tárgykörrel, változatlan napirendi pontokkal az eredetileg meghirdetett időpont után félórával kell megtartani, és az erre vonatkozó közlést a küldöttgyűlési meghívóban fel kell tüntetni. Az így összehívott küldöttgyűlés határozatképességéhez a szavazati joggal rendelkezők 25%-a + 1 fő jelenléte szükséges.

              - Az Ügyrend elfogadásához, vagy módosításához a határozatképes küldöttgyűlés szavazati joggal rendelkező résztvevőinek kétharmados egybehangzó szavazata szükséges. Egyéb kérdésekben történő döntéshozatalhoz a határozatképes küldöttgyűlés szavazati joggal rendelkező résztvevőinek egyszerű többségű egybehangzó szavazata szükséges.

h) A küldöttgyűlés a tagok számára nyilvános, de szavazati joggal csak az 5. d.) alatt felsorolt személyek rendelkeznek. A küldöttgyűlésre más szervezetek képviselői is meghívhatók tanácskozási joggal.
i) A küldöttgyűlésen titkos szavazással kell dönteni:
· személyi kérdésekben,

· minden olyan ügyben, amiről a küldöttgyűlés előzetesen úgy határoz.
j) A küldöttgyűlés üléseiről jegyzőkönyvet kell készíteni, melyet az elnök (tisztújító küldöttgyűlés esetén a levezető elnök) és két, előzetesen hitelesítőnek megválasztott küldött ír alá. A jegyzőkönyv vezetéséről a titkár gondoskodik.        A jegyzőkönyvhöz csatolni kell a meghívó és a jelenléti ív másolatát.                    A küldöttgyűlés határozatait a Szervezet kiadványaiban (körlevél, internetes honlap) közzé kell tenni.
k) A  tisztújító   küldöttgyűlést  a   vezetőség   által   előzetesen   írásban   felkért  tag       - a levezető elnök - vezeti, aki tisztségre nem választható.

6. Az elnök, és a vezetőségi tagok választása: 
a) A választást megelőzően a Jelölő Bizottság területi bontásban közzéteszi (honlap, e-mail) az aktuális tagnévsort. Érvényes tagsághoz rendezett tagdíj szükséges.    A Szervezet minden tagjának joga van jelöltállításra és a Szervezet minden tagja jelölhető, amennyiben vele szemben az Ügyrendben meghatározott feltételek teljesülnek, illetve összeférhetetlenség vagy kizáró ok nem áll fenn. A választás során az egyes funkciókra történő szavazásnál a személyi rátermettséget, a tudományos előéletet, a Szervezetben eddig végzett tevékenységet és a tagsági viszony tartamát ajánlott figyelembe venni.
b) A-verzió: Az elnök személyére a tisztújító küldöttgyűlést megelőzően a Jelölő Bizottságnak lehetőség szerint legalább két olyan jelöltet kell állítania, akiket a választásra jogosult tagság legalább 10%-a jelölt, és előzetesen írásban nyilatkoztak jelölésük elfogadásáról. Az ettől történő eltérést a Jelölő Bizottságnak a választást megelőzően indokolni, és a küldöttgyűléssel jóváhagyatni szükséges. Elnöknek ugyanaz a személy folyamatosan csak két teljes választási ciklusra választható.
B-verzió: Az elnök személyére a tisztújító küldöttgyűlést megelőzően a Jelölő Bizottságnak lehetőség szerint legalább két olyan jelöltet kell állítania, akiket a választásra jogosult tagság legalább 5%-a jelölt, és előzetesen írásban nyilatkoztak jelölésük elfogadásáról. Az ettől történő eltérést a Jelölő Bizottságnak a választást megelőzően indokolni, és a küldöttgyűléssel jóváhagyatni szükséges. Elnöknek ugyanaz a személy folyamatosan csak két teljes választási ciklusra választható
c) A tisztújító küldöttgyűlés valamennyi szavazásra jogosult küldöttje az elnök személyére a Szervezet tagjai közül bármely jelenlévő tag jelölésére a helyszínen is javaslatot tehet, amennyiben vele szemben az Ügyrendben meghatározott feltételek teljesülnek, illetve összeférhetetlenség vagy kizáró ok nem áll fenn. A jelölés elfogadása esetén a szavazólapra való felkerüléshez a szavazásra jogosult jelenlévő küldöttek többségi írásbeli titkos szavazata szükséges.

d) Az elnök személyét a tisztújító küldöttgyűlés - a választás első fordulójában - közvetlenül választja. Megválasztottnak az a jelölt tekintendő, aki a legtöbb érvényes szavazatot kapta. Szavazategyenlőség esetén a legnagyobb számú egyenlő szavazatot kapott jelöltek részvételével ismételt szavazást kell tartani mindaddig, amíg szavazatkülönbség nem alakul ki. 
e)  A vezetőségi tagok személyére történő jelöléseket a tisztújító küldöttgyűlést megelőzően a Jelölő Bizottság összesíti, és a szavazólapra felveszi. Szavazólapra azok kerülhetnek, akiket a választásra jogosult tagság legalább 5%-a jelölt, és előzetesen írásban nyilatkoztak jelölésük elfogadásáról. Az ettől történő eltérést a Jelölő Bizottságnak a választást megelőzően indokolni, és a küldöttgyűléssel jóváhagyatni szükséges. Azonos funkcióra, azonos személy folyamatosan csak két teljes választási ciklusra választható.
f) A tisztújító küldöttgyűlés valamennyi szavazásra jogosult küldöttje a vezetőségi tagok személyére a Szervezet tagjai közül bármely jelenlévő tag jelölésére a helyszínen is javaslatot tehet, amennyiben vele szemben az Ügyrendben meghatározott feltételek teljesülnek, illetve összeférhetetlenség vagy kizáró ok nem áll fenn. A jelölés elfogadása esetén a szavazólapra való felkerüléshez a szavazásra jogosult jelenlévő küldöttek többségi írásbeli titkos szavazata szükséges.

g) A vezetőség tagjait - a tisztségek megjelölése nélkül - a tisztújító küldöttgyűlés a választás második fordulójában választja, amikor már az elnök személye ismert.   A meg nem választott elnökjelöltek automatikusan részt vesznek a második fordulóban. A vezetőség választott tagja lesz a 6 legtöbb szavazatot elért jelölt. Amennyiben szavazategyenlőség miatt 6-nál több jelölt került megszavazásra, úgy a megválasztást jelentő szavazatot kapott jelölteket követő, azonos szavazatot kapott jelöltek részvételével ismételt szavazást kell tartani mindaddig, amíg szavazatkülönbség nem alakul ki.

h) A vezetőség egyes tisztségviselői - két alelnök, titkár - az alakuló vezetőségi ülésen kerülnek megválasztásra titkos szavazással. Az egyes tisztségekre külön-külön szavazással kell a tisztségviselőket megválasztani. A választás az alábbi sorrendben történik: tudományos alelnök, gazdasági és ügyviteli alelnök, titkár. Megválasztottnak az a jelölt tekintendő, aki a legtöbb érvényes szavazatot kapja. Szavazategyenlőség esetén a legnagyobb számú egyenlő szavazatot kapott jelöltek részvételével ismételt szavazást kell tartani mindaddig, amíg a szavazatkülönbség nem alakul ki.
i) A tisztségviselők titkos szavazással történt megválasztása után kerül nevesítésre, hogy a további 3 vezetőségi tag melyik terület szakmai felügyeletét látja el.

j) A területi küldöttek írásbeli megbízatása a megválasztásukat követő küldöttgyűlésre és annak időpontjától számított egy évre szól. A területi küldött megbízatása a Szervezet küldöttgyűléseire vonatkozik. A Szervezet tagsága minden 10 fő után 1 küldöttet választ, arányosan figyelembe véve egy-egy terület tagságának létszámát. Az egyes területekre vonatkozó választás megszervezése, lebonyolítása, valamint a létszámarányos küldött lista összeállítása területi szervezeti munkát irányító vezetőségi tagok feladata. 
k) Az MGYT küldöttgyűlésére delegált küldöttek a Szervezet küldöttgyűlésén szavazati joggal bíró tagok közül kerülnek aktuálisan kijelölésre, annak a feltételnek a biztosítása mellett, hogy az MGYT küldöttgyűlésére a Szervezet tagjai aktuális létszámát figyelembe véve, 20 tagonként 1 főt delegálhat. A Szervezet küldött listájának az összeállítása és hivatalos lejelentése az MGYT Titkársága felé, a Szervezet titkárának a feladata.
BEÉRKEZETT JAVASLATOK A VÁLASZTOTT TISZTSÉGEKRE:
-     Elnök csak kórházi-klinikai szakgyógyszerész lehet, 


legalább 10 éves kórházi gyakorlattal


         

       


 
       
 
       






        A-verzió: igen

         






            
        B-verzió:  nem
-     Elnök csak gyakorló kórházi-klinikai szakgyógyszerész lehet,


legalább 10 éves kórházi gyakorlattal


         

       


 
       








        A-verzió: igen

         






            
        B-verzió:  nem
 -    Vezetőségi tag a Szervezet bármely tagja lehet.  












         A-verzió: igen

         






                                B-verzió:  nem
-    Vezetőségi tag a Szervezet bármely gyógyszerész tagja lehet.  











         A-verzió: igen

         






                                B-verzió:  nem
-
Vezetőségi tag csak kórházi-klinikai szakgyógyszerész lehet.  












         A-verzió: igen

         






                                B-verzió:  nem
-    Vezetőségi tag csak gyakorló kórházi-klinikai szakgyógyszerész lehet.






         
       




         A-verzió: igen

         






                                B-verzió:  nem
-   A tudományos alelnök rendelkezzen tudományos fokozattal









         

         A-verzió: igen

         






                                B-verzió:  nem
-  A gazdasági és ügyviteli alelnök rendelkezzen gazdasági és/vagy jogi másoddiplomával   







        


        A-verzió: igen

         






                               B-verzió:   nem
7. Vezetőség 

A vezetőség látja el a küldöttgyűlések közötti időben a Szervezet irányítását, döntéseket hoz a hatáskörébe tartozó ügyekben. A vezetőség az ASZ-ben, az SzMSz-ben, illetve az Ügyrendben meghatározott módon végzi tevékenységét. A vezetőség tevékenységéről a küldöttgyűlésnek az elnök számol be.

a) A vezetőség szavazati joggal rendelkező tagjai:
·  elnök,
·  alelnökök (2),
·  titkár,
·  területi szervezeti munkát irányító vezetőségi tagok (3)
.
b) A vezetőség hatásköre:
·  két küldöttgyűlés között irányítja a Szervezet munkáját,

·  kidolgozza és betartatja a Szervezet ügyrendjét,

·  elkészíti saját munkatervét,
·  elkészíti, és a küldöttgyűlés elé beterjeszti a Szervezet éves beszámolóját,

·  elkészíti, és a küldöttgyűlés elé beterjeszti a Szervezet éves gazdasági beszámolóját,

·  elkészíti, és a küldöttgyűlés elé beterjeszti a Szervezet költségvetését,

·  előkészíti a küldöttgyűlést,

·  összehívja a küldöttgyűlést,

·  gondoskodik a küldöttgyűlés határozatainak és döntéseinek a végrehajtásáról,

·  dönt a tudományos és továbbképző rendezvények témáiról, szervezési kérdéseiről,

·  meghatározza a bizottságok tagjait,

·  figyelemmel kíséri és koordinálja a bizottságok munkáját,

·  dönt a Szervezet kitüntetéseinek odaítéléséről,

·  felterjesztést tesz egyéb kitüntetések odaítélésére,

·  állást foglal vezető tisztségviselők jelölésének ügyében,

·  megbízott tisztségviselőt választ - az elnök kivételével - a következő küldöttgyűlésig terjedő időre, ha a Szervezetnél bármely tisztséget betöltő funkcióban üresedés áll elő,

·  dönt a tagsági ügyekben,
·  évente frissített nyilvántartást vezet a Szervezet tagságáról (személyi és szakmai adatok) és a tagok tagdíjbefizetéseiről, ennek negyedévet záró aktuális állapotáról kimutatást küld az MGYT Titkársága részére,

·  véleményezi a vezetőségi tagok közreműködését a Szervezet tevékenységében, 

·  felelős a Szervezet költségvetésében előirányzott összegek rendeltetésszerű és a pénzügyi előírásoknak megfelelő felhasználásáért,

·  megbízza a kiadványok (körlevél, internetes honlap) szerkesztőit,

·  pályázatokat ír ki tagjainak,
·  az elnök által delegált hatáskörben, a vezetőség bármely megbízott tagja kapcsolatokat építhet ki és tarthat fenn a hazai és nemzetközi gyógyszerész szervezetek, a hazai szakmai, tudományos, társadalmi szervek, szervezetek tagjaival, vezetőivel.
c)  A vezetőség üléseit szükség szerint, de legalább 3 havonta egyszer kell megtartani. Az ülést az elnök, vagy felkérésére a titkár hívja össze. Az ülést az elnök, akadályoztatása esetén az általa megbízott alelnök vezeti. A vezetőség a szavazati joggal rendelkező vezetőségi tagok 50%-a + 1 fő jelenlétében határozatképes, döntéseit egyszerű szótöbbséggel hozza. 

             Szavazategyenlőség esetén az ülést vezető elnök vagy alelnök szavazata dönt.


       A szavazati joggal nem rendelkező eseti meghívottak csak tanácskozási joggal          rendelkeznek a vezetőség ülésein.

d) A vezetőségi tagok jogai:
· a döntések előkészítésében véleményt nyilvánítani,

· kezdeményezéssel élni a kórházi gyógyszerészettel összefüggő szakmai és tudományos kérdések megvitatására és álláspont kialakítására,

· feladata ellátása érdekében területi tapasztalatokat szerezni,

· a Szervezet tevékenységével összefüggő kérdések kapcsán a Szervezet iratanyagaiba és jegyzőkönyveibe betekinteni, és szóbeli tájékoztatást kérni, 

· az elnök felkérése, felhatalmazása alapján a Szervezetet képviselni más szakmai vagy tudományos fórumokon,

· a Szervezet működésével kapcsolatban javaslatot tenni,

· a Szervezet tagjainak véleményét, javaslatait képviselni.

e) A vezetőségi tagok kötelességei:
· aktívan közreműködni a Szervezet tevékenységében,

· kapcsolatot tartani a Szervezet elnökével és tagjaival annak érdekében, hogy az állásfoglalás kialakításához megfelelő tájékozottsággal rendelkezzék,

· akadályoztatása esetén az elnökségi ülésről való távolmaradását előzetesen - lehetőség szerint írásban - bejelenteni,

· a tevékenysége során szerzett olyan információkat, amelyeket a vezetőség bizalmasnak minősít, bizalmasan kezelni.

f) Az elnök hatásköre és feladatai:
· a Szervezet általános képviselete,

· a Szervezet tevékenységének irányítása a Szervezet ügyrendjének, illetve más belső utasításainak megfelelően,

· a Szervezet küldöttgyűlése és vezetősége munkájának szervezése, irányítása, az ülések vezetése,

· a testületi határozatok végrehajtásának irányítása és koordinálása,

· két vezetőségi ülés között dönt a vezetőség hatáskörébe tartozó halaszthatatlan ügyekben,

· kapcsolatokat épít ki és tart fenn a hazai és nemzetközi gyógyszerész szervezetek, a hazai szakmai, tudományos, társadalmi szervek, szervezetek és az ágazati minisztérium, illetve államtitkárság vezetőivel,

· a Szervezet működési stratégiájának kidolgozása, testületi megvitatása,

· a Szervezet tisztségviselőinek és a vezetőségi tagok munkájának koordinálása,

· a tisztségviselők akadályoztatása esetén a feladatok ellátásának biztosítása, szükség esetén új tisztségviselők kooptálása két küldöttgyűlés közötti időszakra,

· a Szervezet munkavállalóival szemben a munkáltatói jogok gyakorlása,

· a Szervezet gazdálkodásának felelős irányítása, a szervezeti vagyon tervszerű, célirányos működtetésének biztosítása,

· a Szervezet működtetéséhez szükséges szerződések megkötése, a szerződéses kötelezettségvállalások teljesítésének ellenőrzése,

· a Szervezet kiadványaiért felel,

· a Szervezet tervszerű működésének biztosítása, munkatervének kidolgozása,

· a munkacsoportok tevékenységének felügyelete,

· a területi szervezetek munkájának összefogása, a területi felelős vezetőségi tagok munkájának az irányításával,
· tevékenységéről beszámol a vezetőség és a küldöttgyűlés előtt.

g) A szervezési és tudományos alelnök hatásköre és feladatai:
· az elnök általános helyetteseként annak tartós távolléte vagy akadályoztatása esetén az elnök hatáskörében jár el,

· a Szervezet szakmai és tudományos rendezvényeinek szervezése,

· kapcsolatokat épít ki és tart fenn a hazai szakmai, társadalmi, tudományos szervek, szervezetek és az ágazati minisztérium tudományos és oktatási ügyeiért felelős illetékes vezetőivel,

· közreműködik a Szervezet stratégiai irányításában,

· irányítja a Szervezet tudományos kapcsolatainak kialakítását,

· a tudományos és továbbképzési ügyekkel összefüggő tagi igények, működési tapasztalatok összegzése és elemzése,

· a tudományos és továbbképzési ügyek fejlesztésével kapcsolatos javaslatok készítése,

· tevékenységéről beszámol a vezetőség előtt.

h) A gazdasági ügyviteli alelnök hatásköre, feladatai:
· az elnök és a szervezési és tudományos alelnök tartós távolléte vagy akadályoztatása esetén, az elnök általános helyetteseként az elnök hatáskörében jár el,

· az elnök megbízása esetén a gazdasági ügyvitel területén képviseli a Szervezetet,

· a Szervezet éves költségvetésének az elkészítése és felügyelete,

· pénzügyi kötelezettséget vállalhat együttesen az elnökkel,

· kapcsolatot épít ki és tart fenn az egészségügyi ellátás területén a hazai szakmai, társadalmi szervek, szervezetek és az ágazati minisztérium illetékes vezetőivel,

· közreműködik a Szervezet stratégiai irányításában,

· az egészségügyi ellátási ügyekkel összefüggő tagi igények, működési tapasztalatok összegzése és elemzése,

· irányítja a Szervezet tagszervezési stratégiáját,

· tagnyilvántartás vezetése, folyamatos aktualizálása, a felvételi nyilatkozatok bejegyzése, majd továbbítása a Társaság Titkárságára,

· a Szervezet gazdálkodási tevékenységének vezetői ellenőrzése, az ezzel összefüggő személyekkel és szervezetekkel folyamatos kapcsolattartás,

· a Szervezet gazdasági ügyviteli tevékenységéről beszámol a vezetőség és a küldöttgyűlés előtt.
i) A titkár hatásköre, feladatai
· a Szervezet tevékenységének operatív irányítása,

· az elnök eseti megbízása alapján képviseli a Szervezetet,

· gondoskodik a küldöttgyűlés és a vezetőség határozatainak végrehajtásáról, a végrehajtás érdekében biztosítja a szükséges feltételeket,

· a Szervezet működtetésével, illetve képviseletével összefüggésben az elnök, illetve a vezetőség esetenkénti megbízásainak teljesítése,

· a Szervezet tevékenységével összefüggő adminisztratív és dokumentációs tevékenység végzése és irányítása,

· a Szervezet működésével kapcsolatos problémák megoldása, az elnöki, illetve testületi döntést igénylő kérdésekről az elnök soron kívüli értesítése,

· a Szervezet bizottságaival való kapcsolattartás, azok észrevételeinek, javaslatainak hasznosítása, továbbítása az elnök felé,

· a küldöttgyűlés, illetve a vezetőségi ülések előkészítése,

· a testületi állásfoglalásokból adódó feladatok végrehajtása,

· az ülések jegyzőkönyveinek elkészítése, hitelesítése, archiválása, 

· tevékenységéről beszámol a vezetőség előtt.

j) A területi szervezeti munkát irányító vezetőségi tagok feladatai:
· a felügyelt területhez tartozó tagok képviselete a vezetőségen belül,

· gondoskodik a küldöttgyűlés és a vezetőség határozatainak területi szintű végrehajtásáról,

· a Szervezet működtetésével, illetve képviseletével összefüggésben az elnök, illetve a vezetőség megbízásainak teljesítése,

· a Szervezet működésével kapcsolatos területi problémák megoldása, az elnöki, illetve testületi döntést igénylő kérdésekről az elnök soron kívüli értesítése,

· a Szervezet bizottságaival való kapcsolattartás, azok észrevételeinek, javaslatainak továbbítása a területhez tartozó tagok felé,

· működéséről beszámol a vezetőség előtt.

k) Az intézeti gyógyszertárak területi besorolása:

   I-es régió
Budapest - Kórházak, Országos Intézetek, Egyetem

 II-es régió
Dunán inneni terület (Bács-Kiskun megye, Békés megye, Borsod-Abaúj-Zemplén megye, Csongrád megye, Hajdú-Bihar megye, Heves megye, Jász-Nagykun-Szolnok megye, Nógrád megye, Pest megye, Szabolcs-Szatmár-Bereg megye) - Kórházak, Országos Intézetek, Egyetemek

      III-as régió
Dunántúli terület (Baranya megye, Fejér megye, Győr-Moson-Sopron megye, Komárom-Esztergom megye, Somogy megye, Tolna megye, Vas megye, Veszprém megye, Zala megye,) - Kórházak, Országos Intézetek, Egyetem
8. Tanácskozó testület

a) A tanácskozó testület a Szervezet legfelsőbb stratégiai, egyeztető fóruma. Véleményt nyilvánít és javaslatot tesz az Ügyrendben meghatározott célok és feladatok megvalósításával kapcsolatban.

b) A tanácskozó testület az Ügyrend 8. f. pontja szerinti összetételű testületi szerv.

c) A tanácskozó testület - véleményt nyilvánít a küldöttgyűlés határozata alapján kijelölt feladatok teljesítéséről - indítványokat, javaslatokat terjeszt elő a szakterületüket érintő kérdésekben.

d) A tanácskozó testület üléseit évente egyszer kell megtartani. Rendkívüli ülést kell összehívni az elnök, vagy a vezetőség két tagjának a kezdeményezésére.

e) A tanácskozó testület üléseit az elnök, akadályoztatása esetén az általa kijelölt alelnök vezeti. Az ülésekről jegyzőkönyvet kell vezetni.

f) A tanácskozó testület tagjai:

· Egészségügyi Szakmai Kollégium Kórházi Klinikai Gyógyszerész Tagozat elnöke,

· Egészségügyi Szakmai Kollégium Kórházi Klinikai Gyógyszerész Tanács elnöke,

· Magyar Gyógyszerészi Kamara Kórházi-Klinikai Területi Szervezet elnöke, 

· Tudományos és Szakmai Bíráló Állandó Bizottság elnöke,


-
Ifjúsági Állandó Bizottság elnöke,

· Munkacsoportok vezetői,

· Nyugdíjas Kórházi Gyógyszerészek Baráti Köre vezetője,
· European Association of Hospital Pharmacists (EAHP) delegátus vezetője,

· European Society of Oncology Pharmacy (ESOP) delegátus vezetője,
· Kórházi Gyógyszerészeti Szervezet korábbi elnökei.
g) A tanácskozó testület akkor jogosult testületi állásfoglalás kialakítására, ha tagjainak több mint a fele jelen van.

h) A tanácskozó testület ülésén részt vehet a vezetőség minden tagja, de szavazati joggal csak a tanácskozó testület tagjai bírnak.
9. A Szervezet bizottságai, munkacsoportjai, baráti köre
a) Tudományos és Szakmai Bíráló Állandó Bizottság 
A vezetőség tanácsadó, véleményező szerve a magyar kórházi-klinikai gyógyszerészet tudományos és szakmai képviseletét érintő kérdésekben. 

Feladata 

· a Szervezet rendezvényeinek tudományos és szakmai előkészítése, véleményezése, értékelése,

· javaslattétel továbbképzések programjára, szakmai kiadványok megjelentetésére, 

· javaslattétel kórházi-klinikai gyógyszerészek szakmai gyakorlatának, alap- és posztgraduális képzésének tematikájára,

· javaslattétel pályázatok témaköreire,

· az elnök megbízása alapján képviseli a magyar kórházi-klinikai gyógyszerészetet nemzetközi és hazai tudományos és szakmai szervezetekben,

· a Szervezet működtetésével, illetve képviseletével összefüggésben az elnök, illetve a vezetőség esetenkénti megbízásainak teljesítése,

· működéséről beszámol a vezetőség előtt.
A 3 tagú bizottság tagjait és elnökét a Szervezet elnöke kéri fel, a Szervezet tagságából.    A Tudományos és Szakmai Bíráló Bizottság elnöke csak tudományos fokozattal rendelkező kórházi-klinikai gyógyszerész lehet.     

       
        A-verzió:  igen








                               B-verzió:  nem
b) Ifjúsági Állandó Bizottság 
A vezetőség tanácsadó, véleményező szerve a 36 életévet be nem töltött fiatal kórházi-klinikai, intézeti gyógyszerész tagokat érintő kérdésekben.   
Feladata 

· a pályakezdő kórházi-klinikai gyógyszerészek szakmai, szakképzési és tudományos működésének figyelemmel kísérése, támogatása,

· a Szervezet működtetésével, illetve képviseletével összefüggésben az elnök, illetve a vezetőség esetenkénti megbízásainak teljesítése, 

· működéséről beszámol a vezetőség előtt.
Az 5 tagú bizottság tagjait és elnökét a 36 év alatti tagok választják soraikból, akiket a választások eredménye alapján a Szervezet elnöke nevez ki a következő tisztújító küldöttgyűlésig. 
c) Jelölő Bizottság 
A Szervezet tisztújítását előkészítő, a tisztújító küldöttgyűlésen személyi jelöléseket beterjesztő, a választásokat előkészítő és lebonyolító időszakos bizottság.
A bizottság 3 tagból áll, elnökét és a tagokat a vezetőség javaslata alapján a Szervezet elnöke kéri fel. A felkérés a tisztújító küldöttgyűlést megelőzően legalább 3 hónappal korábban történik.

d) Eseti Bizottság(ok)
Eseti bizottságok felállítására a küldöttgyűlés és a vezetőség jogosultak. Eseti bizottság felállításakor meg kell határozni a bizottság létszámát, feladatát, működési körét és időtartamát.  A bizottság létesítéséről a következő küldöttgyűlésen a létesítő szerv beszámolni köteles.
e)        Szakmai Munkacsoportok
A vezetőség által létrehozott szakmai munkacsoportok, a kórházi-klinikai gyógyszerészet egyes kiemelt jelentőségű szakterületeit hivatottak irányítani és felügyelni. Feladatuk az aktív kapcsolattartás a hazai és nemzetközi szakirányú gyógyszerészeti szervezetekkel, munkacsoportokkal. 
Jelenlegi munkacsoportok: Antibiotikum Munkacsoport, Onkológiai Munkacsoport, Parenterális Gyógyszerelés Munkacsoport. 

A munkacsoportok száma az aktuális szakmai igények szerint bővíthető. Az egyes munkacsoportok létszáma az elvégzendő feladattal legyen arányos. 
A munkacsoportok vezetőit a vezetőség javaslata alapján a Szervezet elnöke kéri fel a munkacsoportok tagjai közül. Munkacsoport vezető a vezetőség tagja is lehet. 













f) Nyugdíjas Kórházi Gyógyszerészek Baráti Köre


A vezetőség által létrehozott Baráti Kör. Tagjai önkéntes jelentkezés alapján a nyugdíjas, volt kórházi-klinikai gyógyszerészekből kerülnek ki.

A Baráti Kör működtetésének célja, a volt kórházi gyógyszerész kollégák tisztelete és megbecsülése, illetve a generációkon átívelő élő szakmai kapcsolat ápolása.
A Baráti Kör vezetőjét a baráti kör tagsága választja soraiból, akit a választások eredménye alapján a Szervezet elnöke nevez ki a következő tisztújító küldöttgyűlésig. 

A Baráti Kör összejöveteleinek szervezését, valamint a program kialakítását a Baráti Kör vezetője és a mindenkori elnök együttesen végzi.

III. Vegyes rendelkezések
1.  Az ASZ, az SzMSz vonatkozó szabályaival ellentétes, valamint az MGYT-re irányadó jogszabályok eltérést nem engedő egyes rendelkezéseivel ellentmondásban álló Szervezeti szabályozás ezen részei érvénytelenek, a Szervezet működésére nem irányadóak.  
2.  A Szervezet elkészített ügyrendjét jóváhagyás, nyilvántartásba vétel és az MGYT honlapján történő közzététel végett a Szervezet vezetősége köteles megküldeni az Elnökség részére az MGYT Titkársága útján.
3.  A Szervezet ügyrendjét, belső szabályozását az MGYT Titkársága az Elnökség jóváhagyása esetén nyilvántartásba veszi és közzéteszi. Az elnökségi határozat és az elfogadott Szervezeti szabályozás kerül közzétételre. Az elfogadott szabályozás csak a Szervezet tagjai számára nyilvános. 
4.  A Szervezet köteles szabályzatát megfelelően módosítani és kiigazítani, amennyiben az ASZ, az SzMSz, vagy a hatályossá váló, irányadó módosított jogszabályok valamely rendelkezésével ellentétes szabályozásokat tartalmaz.
5.  A módosító szabályozás elkészítéséről a Szervezet vezetősége köteles gondoskodni, majd a módosított szabályozást az előzőek szerint hatályba léptetni.
6.  A Magyar Gyógyszerésztudományi Társaság Kórházi Gyógyszerészeti Szervezete jelen Ügyrendjét a 2016. szeptember 30-án megtartott küldöttgyűlés elfogadta, majd a Szervezet elnöke felterjesztette az Elnökségéhez jóváhagyás és nyilvántartásba vétel céljából.
7.  A Szervezet Ügyrendje az MGYT Elnöksége jóváhagyását követően a 2017-es tisztújító küldöttgyűlés napján lép hatályba, egyúttal a Szervezet Alapszabálya, valamint Szervezeti és Működési Szabályzata hatályát veszti. 

Záradék

A 2016. szeptember 30-i küldöttgyűlés által elfogadott, és az MGYT Elnöksége által jóváhagyott Ügyrend a következő tisztújító küldöttgyűlés napján lép hatályba. A tisztújító küldöttgyűlés feladata lesz az új Szervezeti struktúra kialakítása. 
A következő tisztújító küldöttgyűlésen még a korábban megválasztott küldöttek vesznek részt, az Ügyrend 5.e), 6.a), 6.j) és 6.k) pontja szerinti küldött állítás a tisztújítást követő időszakra vonatkozik. A tisztújító küldöttgyűlésen a leköszönő vezetőségi tagok is rendelkeznek szavazati joggal. 
Balatonfüred, 2016. szeptember 30.
Dr. Szabó Csongor

